་སྤངས་
རྟོགས་ཀྱི་ནུས་པ་ཁྱད་པར་ཅན་ཕྲ་མོ་དག། རྡོ་རྗེའི་དབང་གི་ངོ་བོ་དང༌། རྒྱལ་བ་དོན་གྲུབ་
ཀྱིས་བྱིན་གྱིས་བརླབས་པ་སྟེ། དེའི་མི་ཤིགས་པ་ཁྱད་པར་གསུམ་ལྡན་གྱི་པདྨའི་ཉི་འོད་གཙོ་
བོར་རེ་རེ་འཕྲོས་པ་ལས། ཕྲག་དོག་གི་དྲི་མ་རགས་པ་སྦྱངས་བྱ་གྲུབ་ཡེ་ཤེས་ཐོབ་པར་མོས་
ནས། འདུ་བྱེད་གནས་གྱུར་ཕྲ་མོ་སོགས་ཐོབ་པས། དོན་གྲུབ་ཀྱི་སྤངས་རྟོགས་ཀྱི་ནུས་པ་
ཁྱད་པར་ཅན་ཕྲ་མོ་དག་དྲིལ་བུའི་དབང་གི་ངོ་བོ་དང༌། རྒྱལ་བ་རྣམ་སྣང་གིས་བྱིན་གྱིས་
བརླབས་པ་སྟེ། དེའི་མི་ཤིགས་པ་ཁྱད་པར་གསུམ་ལྡན་གྱི་ཟུང་འཇུག་ནཱ་དའི་འོད་ཟེར་གཙོ་
བོར་འཕྲོས་པ་ལས། སློབ་མའི་གཏི་མུག་གི་དྲི་མ་རགས་པ་སྦྱངས། མེ་ལོང་ཡེ་ཤེས་ཐོབ་པར་
-396-

སྔགས་ལ་འཇུག་པའི་སྒོ། ༡༠༠༽
མོས་ནས། གཟུགས་ཕུང་གནས་གྱུར་ཕྲ་མོ་སོགས་ཐོབ་པས། རྣམ་སྣང་གི་སྤངས་རྟོགས་ཀྱི་
ནུས་པ་ཁྱད་པར་ཅན་ཕྲ་མོ་དག། མིང་གི་དབང་གི་ངོ་བོ་དང་། རྒྱལ་བ་རྡོ་རྗེ་སེམས་དཔས་
བྱིན་གྱིས་བརླབས་པ་སྟེ། དེའི་མི་ཤིགས་པ་ཁྱད་པར་གསུམ་ལྡན་གྱི་ཉི་ཟླའི་འོད་ཟེར་མཉམ་
པ་ཉིད་འཕྲོས་པས་ཡེ་ཤེས་ཀྱི་དྲི་མ་རགས་པ་སྦྱངས། ཆོས་དབྱིངས་ཡེ་ཤེས་ཐོབ་པར་མོས་
ནས་གཟུང་འཛིན་གནས་གྱུར་ཕྲ་མོ་སོགས་ཐོབ་པས། ཐབས་རྡོ་རྗེ་སེམས་དཔའི་སྤངས་རྟོག་
ཀྱི་ནུས་པ་ཁྱད་པར་ཅན་ཕྲ་མོ་དག། བརྟུལ་ཞུགས་ཀྱི་དབང་གི་ངོ་བོ་དང༌། རྒྱལ་བ་རྡོ་རྗེ་
འཆང་གིས་བྱིན་གྱིས་བརླབས་པ་སྟེ། དེའི་མི་ཤིགས་པ་ཁྱད་པར་གསུམ་ལྡན་གྱི་འོད་ཟེར་
མཉམ་པ་ཉིད་འཕྲོས་པས། གཙོ་བོར་རྡོ་རྗེ་ལུས་ཀྱི་མི་ཤིགས་པ་ཁྱད་པར་གསུམ་ལྡན་གྱི་དྲི་
མ་རགས་པ་སྦྱངས། གཟུང་འཛིན་རིག་གསུམ་གྱི་གནས་གྱུར་ཕྲ་མོ་སོགས་ཐོབ་པས། ཐབས་
བྱུང་རྡོ་རྗེ་འཆང་གི་སྤངས་རྟོགས་ཀྱི་ནུས་པ་ཁྱད་པར་ཅན་ཕྲ་མོ་དག་རྡོ་རྗེ་སློབ་དཔོན་གྱི་
དབང་གི་ངོ་བོ་དང༌། ཡང་ན། འབྲས་དུས་ཀྱི་སྤྲུལ་སྐུའི་ནུས་པ་ཕྲ་མོ་ཉིད་རྡོ་རྗེ་སློབ་དཔོན་གྱི་
དབང་སྟེ། དེ་ཐམས་ཅད་ལ་བུམ་དབང་རྗེས་སུ་འགྲོ་བས་བུམ་པའི་དབང་ཞེས་བྱའོ། །དེ་ཉིད་
སློབ་མའི་རྒྱུད་ལ་ལེགས་པར་ཐོབ་པ་ཡིན་ནོ།། །།
གསང་དབང་གི་སྐབས་སུ། དབང་སྐུར་བར་བྱེད་པ་པོ། དབང་བསྐུར་བར་བྱ་བ། དབང་
བསྐུར་བར་བྱ་བའི་ཚུལ། དེ་ལ་དབང་གི་ངོ་བོ་ཇི་ལྟར་ཐོབ་པའོ། །དང་པོ་ནི་བླ་མ་ཁ་སྦྱོར་དང་
ལྷ་ཁ་སྦྱོར། ལྷ་ཡང་གཉིས་ཏེ། དཀྱིལ་འཁོར་དེ་ལས་མར་མེ་གཉིས་ཆད་ལྟར་སྤྲུལ་བའི་ལྷ་ཁ་
རང་བཞིན་གྱི་གནས་ནས་བླ་མས་འཕྲལ་དུ་སྤྱན་དྲངས་པའི་ལྷ་ཐབས་སྦྱོར་
ལོངས་སྤྱོད་རྫོགས་སྐུ་རྣམས་ཚོགས་པའོ། །དབང་བསྐུར་བར་བྱ་བ་ནི། གཙོ་བོར་སློབ་མའི་དྲི་
མ་དང་བཅས་པའི་རྩ་རླུང་མི་ཤིགས་པ་ཁྱད་པར་གསུམ་ལྡན་ཉིད། གསུང་རྡོ་རྗེ་ལོངས་སྤྱོད་
རྫོགས་སྐུའི་རྣམ་པར་བསྒྲུབ་པའོ། །དབང་བསྐུར་བར་བྱེད་ཚུལ་ནི། མདོར་བསྡུས་ན་བླ་མ་
སྦྱོར་དང༌།
-397-

ནང་དོན་གནད་བསྡུས།
ལོངས་སྤྱོད་རྫོགས་པའི་སྐུ་ཡབ་ཡུམ་གྱི། རྡོ་རྗེ་པདྨ་སྦྱོར་བ་ཡིས། །རྡོ་རྗེ་ཅན་ཀུན་ཡང་དག་
བསྡུ། །སྐུ་གསུང་ཐུགས་ཀྱི་སྦྱོར་བ་ཡིས། །དེ་དག་ཐམས་ཅད་སྙིང་གར་བསྡུས། །རྡོ་རྗེའི་ལམ་
ནས་བྱུང་ནས་ནི། །སྦོམ་པོ་ཐ་ལྟག་སྦྱར་བ་ཡིས། །ལོངས་སྤྱོད་ནང་དུ་བཞག་པར་བྱ། །འདི་དེ་
དཔའ་བོ་དཔའ་མོ་ཡིས། །ཞེས་པ་ལ་སོགས་པ་སྔར་ལྟར་རོ། །དབང་གི་ངོ་བོ་ཇི་ལྟར་ཐོབ་པ་
ནི། དེ་ཚེ་ཡང་དག་ཡེ་ཤེས་སྐྱེད། །བུ་མོའི་བདེ་བ་ཇི་ལྟ་བུ། །ཞེས་པའི་དོན་སློབ་མའི་རྒྱུད་ལ་
སྐྱེས་པས། གཙོ་བོར་རྡོ་རྗེའི་ངག་མི་ཤིགས་པ་ཁྱད་པར་གསུམ་ལྡན་གྱི་དྲི་མ་རགས་པ་
སྦྱངས། རྩ་རླུང་བྱིན་གྱིས་བརླབས་ཏེ། སྔགས་ཀྱི་རིམ་པ། རང་བྱིན་བརླབས་གཏུམ་མོ་རླུང་
གི་རྣལ་འབྱོར་སྒོམ་པའི་གསུངས་རྡོ་རྗེ་འབྲས་བུ་ལོངས་སྤྱོད་རྫོགས་པའི་སྐུའི་སྤངས་རྟོགས་
ཀྱི་ནུས་པ་ཁྱད་པར་ཅན་ཕྲ་མོ་ནི་གསང་བའི་དབང་གི་ངོ་བོ་སྟེ། དེ་ཉིད་སློབ་མའི་རྒྱུད་ལ་
ལེགས་པར་ཐོབ་པ་ཡིན་ནོ།། །།
ཤེས་རབ་ཡེ་ཤེས་ཀྱི་དབང་གི་སྐབས་སུ། དབང་སྐུར་བར་བྱེད་པ་པོ། དབང་བསྐུར་
བར་བྱ་བ། དབང་བསྐུར་བའི་ཚུལ། དེ་ལ་དབང་གི་ངོ་བོ་ཇི་ལྟར་ཐོབ་པའོ། །དང་པོ་ནི་གསང་
དབང་དང་ཚུལ་འདྲ་སྟེ། འོན་ཀྱང་ཐུགས་རྡོ་རྗེ་ཁ་སྦྱོར་རོ། །དབང་བསྐུར་བར་བྱ་བ་ནི། གཙོ་
བོར་སློབ་མའི་དྲི་བཅས་ཀྱི་ཐུགས་མི་ཤིགས་པ་ཁྱད་པར་གསུམ་ལྡན་ཉིད། ཐུགས་རྡོ་རྗེ་ཁ་
སྦྱོར་གྱི་རྣམ་པར་བསྒྲུབ་པའོ། །དབང་སྐུར་བར་བྱེད་པའི་ཚུལ་ནི་སྔར་བཤད་པ་ལྟར་རིག་མ་
སྟེར་བར་བྱེད་པ་ལ་སོགས་པའོ། །སློབ་མ་ཐབས་ཤེས་ཡབ་ཡུམ་སྙོམས་པར་ཞུགས་པ་ན།
དབང་པོ་རབ་ལ་དགའ་བ་བཅུ་དྲུག་གི་དགའ་བ་དང་པོ་བརྒྱད་ཀྱི་ཆོགས། ཞུ་བདེ་ལྷན་ཅིག་
སྐྱེས་པའི་བདེ་བ་ཆེན་པོ་སྐྱེས་པའི་རྐྱེན་གྱིས་སྣང་བ་གསུམ་གྱི་རྟགས་ཤར་བར་གྱུར་པ་ན། བླ་
མའི་མན་ངག་གིས་སོ་སོར་རྟོག་པའི་ཤེས་རབ་ཀྱིས་སྒྲོ་སྐུར་གྱི་རྣམ་པར་རྟོག་པ་ཐམས་ཅད་
བཅད་དེ་རྣམ་པར་མི་རྟོག་པ་ལ་གཞག་ནས། འོད་གསལ་གྱི་རྟགས་ཤར་བ་ན་དེའི་ངང་ལ་
-398-

སྔགས་ལ་འཇུག་པའི་སྒོ། ༡༠༠༽
འཇོག་པར་བྱེད་ཅིང༌། དེ་ལ་སྣང་བ་གསུམ་གྱི་རྟགས་ནི་རྦ་རླབས་བཏབ་པ་ལྟར་སྣང་བ་
དཀར་དམར་ཁྲ་བུན་གྱིས་བྱུང་སྟེ་ནག་ཐུམས་ཀྱིས་སོང་བའོ། །འོད་གསལ་ལ་མཆོག་གི་
རྟགས་ནི་དེའི་མཐར་དྲན་རྟོག་ཐམས་ཅད་འགགས་པར་གྱུར་པའོ། །དབང་པོ་འབྲིང་ལ་བདེ་
བ་ཆེན་པོ་སྐྱེས་པའི་རྐྱེན་གྱིས། དུ་བ་སྨིག་སྒྱུ་ལ་སོགས་པའི་རྟགས་བཞི་ཤར་བ་ན་སོ་སོར་
རྟོག་པའི་ཤེས་རབ་ཀྱིས་སྒྲོ་སྐུར་ཐམས་ཅད་བཅད་ནས་མི་རྟོག་པ་ལ་བཞག་པས། འོད་
གསལ་གྱི་རྟགས་ནམ་མཁའ་སྤྲིན་མེད་ལྟ་བུར་ཤར་བ་ན་དེའི་ངང་ལ་འཇོག་པར་བྱེད་པའོ། །
དབང་པོ་ཐ་མ་ཡང་ལྷག་མཐོང་གི་དབང་པོ་ཐ་མ་[ལ་]དེ་ལྟར་བདེ་བ་ཆེན་པོ་བསྐྱེད་པའི་ཚེ།
རྦ་རླབས་བཏབ་ནས་སྣང་བ་ཕྲ་མོ་ལ། སྣང་འཆེད་ཐོབ་པ་གསུམ་དང༌། དྲན་མེད་ལ་འོད་
གསལ་དུ་ངོ་སྤྲོད་པར་བྱ་ཞིང༌། ཞི་གནས་ཀྱི་དབང་པོ་ཐ་མ་ལ་དེ་ལྟར་བདེ་བ་ཆེན་པོ་སྐྱེས་
པའི་ཚེ་དབང་པོ་མཆོག་ལ་སྐྱེས་པ་ཐམས་ཅད་འདིར་སྐྱེས་པར་མོས་པར་བྱས་ལ། ཤེས་རབ་
ཀྱིས་སྒྲོ་སྐུར་བཅད་པ་ནི་དབང་པོ་རྣོན་པོ་དང་འདྲའོ། །དབང་གི་ངོ་བོ་ཇི་ལྟར་ཐོབ་པ་ནི།
རྗེ་ནོར་བུ་ལས་རླུང་གི་རྣལ་འབྱོར་གྱིས་ཀུན་རྫོབ་ཀྱི་ཐིག་ལེ་མི་ཕྱེད་པར་འཛིན་པའི་སྐྱིལ་
ཀྲུང་གི་ནོར་བུའི་ནང་དུ་ཀུན་རྫོབ་ཞུ་བདེ་ལྷན་ཅིག་སྐྱེས་པའི་བདེ་བ་སྐྱེས་པའི་རྐྱེན་ལས།
སྣང་མཆེད་ཐོབ་གསུམ་སོགས་ཀྱི་རིམ་པས་རང་བཞིན་ལྷན་ཅིག་སྐྱེས་པའི་འོད་གསལ་ཤར་
བའི་བར་མོས་པས་གཙོ་བོར་ཐུགས་རྡོ་རྗེ་མི་ཤིགས་པ་ཁྱད་པར་གསུམ་ལྡན་གྱི་དྲི་མ་ཅི་
རིགས་པར་སྦྱངས་པས་ཡིད་བྱིན་གྱིས་བརླབས་ཏེ། གསང་བའི་རིམ་པ་སྒོམ་པ་ལ་དབང་
བའི་ཐུགས་རྡོ་རྗེ་འབྲས་དུས་ཀྱི་ཆོས་སྐུའི་སྤངས་རྟོགས་ཀྱི་ནུས་པ་ཁྱད་པར་ཅན་ཕྲ་མོ་ནི་
རྫོགས་རིམ་ཤེས་རབ་ཡེ་ཤེས་ཀྱི་དབང་གི་ངོ་བོ་སྟེ། དེ་ཉིད་སློབ་མའི་རྒྱུད་ལ་ལེགས་པར་
ཐོབ་པ་ཡིན་ནོ།། །།
དབང་བཞི་པའི་སྐབས་སུ། དབང་སྐུར་བར་བྱེད་པ་པོ་ནི། བླ་མ་ཡེ་ཤེས་རྡོ་རྗེ་འཁོར་དང་
-399-

ནང་དོན་གནད་བསྡུས།
བཅས་པའོ། །དབང་བསྐུར་བྱ་ནི་གཙོ་བོར་དབང་གསུམ་པ་ཐོབ་ལ་མ་ཉམས་པའི་སློབ་མའི་
དྲི་བཅས། ཡེ་ཤེས་ཀྱི་ཁམས་མི་ཤིགས་པ་ཁྱད་པར་གསུམ་ལྡན་ཉིད། རྡོ་རྗེ་འཆང་ཆེན་པོ་
ཡབ་ཡུམ་གྱི་རྣམ་པར་བསྒྲུབ་པའོ། །དབང་བསྐུར་ཚུལ་ནི། ཐོབ་པ་ནི་དབང་པོར་དབང་
གསུམ་པའི་ཡེ་ཤེས་སྐྱེས་ཏེ། དེ་སྒྱུ་ལུས་དང་འོད་གསལ་དང༌། སློབ་པའི་ཟུང་འཇུག་ཕལ་ཆེར་
ཁོ་བོས་དབང་གི་ཆོ་གར་བཤད་པ་ལྟར་མངོན་དུ་གྱུར་པས། གཙོ་བོར་མི་ཤིགས་པ་ཁྱད་པར་
གསུམ་ལྡན་གྱི་དྲི་མ་ཅི་རིགས་པར་སྦྱངས་པས། ཡེ་ཤེས་བྱིན་གྱིས་བརླབས་ཏེ། ཡེ་ཤེས་
མངོན་པར་བྱང་ཆུབ་པའི་རིམ་པ་སྒོམ་པ་ལ་དབང་བའི་ཡེ་ཤེས་རྡོ་རྗེ་འབྲས་དུས་ཀྱི་ངོ་བོ་ཉིད་
ཀྱི་སྐུའི་སྤངས་རྟོགས་ཀྱི་ནུས་པ་ཁྱད་པར་ཅན་ཕྲ་མོ་ནི། རྫོགས་རིམ་གྱི་དོན་གྱི་དབང་བཞི་པ་
ཡིན་ལ། དབང་གསུམ་པའི་ཡེ་ཤེས་བསྐྱེད་དེ། སྒྱུ་ལུས་ལ་སོགས་པའི་དོན་གྱི་དབང་དེ་ཐམས་
ཅད་དབང་བཞི་པའི་ཆོ་ག་དེ་ཉིད་ཀྱིས་རང་རྒྱུད་ལ་ཐོབ་པར་མོས་པས། སྔར་བཤད་པའི་ཡེ་
ཤེས་ཀྱི་དྲི་མ་རགས་པ་སྦྱངས་པ་ལ་སོགས་པའི་སྤངས་རྟོགས་ཀྱི་ནུས་པ་ཁྱད་པར་ཅན་ཕྲ་མོ་
ནི་རྫོགས་རིམ་པའི་ཚིག་དབང་རིན་ཆེན་བཞི་པ་སྟེ། དེ་ཉིད་ཟབ་པ་དང་རྒྱ་ཆེ་བ་ལ་ལྷག་པར་
མོས་པའི་སློབ་མའི་རྒྱུད་ལ་ལེགས་པར་ཐོབ་པ་ཡིན་ནོ།།
།།
༈ དམ་ཚིག་བསྲུངས་ནས་རང་དོན་གྱི་བྱ་བ་ལྷ་བསྙེན་སྒྲུབ་སོགས་བྱ་བ་ལ། རྩ་བ་
གསང་བ་འདུས་པའི་སྒྲུབ་ཐབས་ནི། ཞེས་པ་སོགས་ཏེ། སྒྲུབ་ཐབས་དང་། མངོན་རྟོགས་
གཉིས་མིང་གི་རྣམ་གྲངས་ལྟ་བུ་ཡིན་ཅིང༌། ཆོག་དེ་ནི་ལྷ་གང་དང་གང་གི་སྒྲུབ་ཐབས་སམ་
མངོན་རྟོགས་གང་ཡིན་ཀྱང་ལྷ་དེ་སྒྲུབ་བྱེད་ཀྱི་ཆོ་ག་གཙོ་བོ་ཡིན་ཅིང༌། དེའི་སྔོན་དུ་འགྲོ་བ་ལྷ་
དེའི་དབང་ཐོབ་དགོས་པ་གཙོ་བོ་དང༌། དེ་རྗེས་ཆོ་ག་དེས་ལྷ་དེ་མཆོད་བསྟོད་བསྙེན་སྒྲུབ་བྱས་
ནས་མཆོད་བསྙེན་མཁན་དང་ལྷ་གཉིས་འབྲེལ་འདྲིས་བྱེད་པའི་ཐབས་ལམ་གཙོ་བོ་ཡིན་པས་
དེར་དོན་དག་འདི་དག་དགོས་པར་བསྟན། གཙང་སྦྲ་ལ་འབད་པ་ཁྲུས་ཀྱི་རྣལ་འབྱོར། སྡིག་
-400-

སྔགས་ལ་འཇུག་པའི་སྒོ། ༡༠༠༽
-་་
སྦྱོང་གི་རྣལ་འབྱོར་ལ། བླ་མ་དང་སངས་རྒྱས་དབྱེར་མེད་དུ་མོས་པའི་སྒོ་ནས་སྐྱབས་འགྲོ་
སེམས་སྐེད་བྱས་ནས། རྡོར་སེམས་སྒོམ་པ་དང་ཡིག་བརྒྱ་བཟླས་པ་བྱེད་པ།
ཚོགས་གསག་གི་རྣལ་འབྱོར་རྡོ་རྗེ་སེམས་དཔའ་འོད་དུ་ཞུ་ནས་ཐིམ་པས་རང་ཉིད་
དགེས་པ་རྡོ་རྗེ་སྐུ་མདོག་སྔོན་པོ་རྡོ་རྗེ་དང་ཐོད་པ་འཛིན་པ། ཞེས་སོགས་བསྟེན་བྱའི་ལྷ་དེར་
གྱུར་པའི་བསམ་པ་དང་འོད་ཟེར་སྤྲོ་བསྡུ་དང་འབྲེལ་ནས་སླར་ཡང་བླ་མ་དང་ལྷ་ལ་བསྟོད་
ཕྱག་སྡོམ་པ་བཟུང་བ། ཚད་མེད་བཞི་སྒོམ་པ། ཆོས་ཐསམས་ཅད་ནཱ་ད་ཤིན་ཏུ་ཕྲ་མོའི་
གཟུགས་ཀྱིས་ལངས་ཏེ། ནམ་མཁའི་དབྱིངས་སུ་བཞག་གོ། ཞེས་པའི་བར་དང༌། སྲུང་འཁོར་
གྱི་རྣལ་འབྱོར་ལ། སྟོང་པའི་ངང་ལས་སྣ་ཚོགས་རྡོ་རྗེ་སོགས་རིམ་འགྱུར་གྱིས་རྡོ་རྗེ་ཧཱུཾ་མཛད་
ཡབ་ཡུམ་སོགས་སྤྲོ་བསྡུའི་རིམ་འགྱུར་གིས་ཁྲོ་བོ་བཅུས་ཕྱོགས་བཅུ་བསྲུང་བ། དེ་དག་ལ་
མཆོད་བསྟོད་གསོལ་འདེབས་བྱས་པས་རིགས་བདག་རྣམས་ཀྱིས་དབུ་བརྒྱན་པ་དང་བཅས་
ནས་བསྲུང་བྱ་རྣམས་སྲུང་ཞིང་གནོད་བྱེད་རླག་པར་བསམ། དངོས་གཞིའི་ཆོ་ག་ལ་དང་པོའི་
སྦྱོར་བ་ནི། སྔགས་ཀྱི་འོད་ཟེར་རང་ལ་འདུས་པས་རང་ཉིད་འོད་དུ་ཞུ་བ་སོགས་ལས། ཆོས་
འབྱུང་གྲུ་གསུམ་ནང་དུ་རྣམ་སྣང་འོད་དུ་ཞུ་བ་འཁོར་ལོར་འགྱུར་བ་སོགས་དང༌། བར་དོའི་
ཡིད་ལུས་ཨོཾ་ཨཱཿ༔ཧཱུྃ་ཧོཿདམར་པོ་རྣམས་གཅིག་ཏུ་འདྲེས་པ་ལས་གཞལ་ཡས་ཁང་མཚན་ཉིད་
ཡོངས་སུ་རྫོགས་པ། སངས་རྒྱས་ཐམས་ཅད་ཀྱི་རྟེན་དུ་གྱུར་པ་དེ་རྣམ་པར་སྣང་མཛད་དུ་
མོས། དབྱངས་གསལ་ཞུ་བ་སོགས་ལས་རྒྱུ་རྡོ་རྗེ་འཛིན་པ་ཡབ་ཡུམ་སྐུ་མདོག་ནག་པོར་གྱུར་
པར་བསམ།
དཀྱིལ་འཁོར་རྒྱལ་མཆོག་ནི་དེ་ནས། ༀ་པདྨ་སུ་ཁ་དྷ་ར་མཧཱ་རཱ་ག་སུ་ཁཾ། ཞེས་པ་
སོགས་ལས། ཡབ་ཡུམ་སྙོམས་འཇུག་གི་བདེ་བའི་སྒྲས་སངས་རྒྱས་དམ་ཚིག་པ་ཐམས་ཅད་
མཁའ་འགྲོའི་རྣམ་པར་སྤྱན་དྲངས། རང་རང་གིས་གནས་ནས་ཞུགས། རྗེས་ཆགས་ཀྱི་མེས་
-401-

ནང་དོན་གནད་བསྡུས།
ཞུ། ཡི་གེ་དང་ཕྱག་མཚན་སོགས་རིམ་འགྱུར་གྱིས་ལྷ་མོ་བརྒྱད་དུ་གྱུར། ཡབ་ཡུམ་སྙོམས་
འཇུག་གི་སྒྲས་བར་དོའི་སེམས་ཅན་ཨོཾ་ཨཱཿཧཱུྃ་ཧོཿདམར་པོ་གཉིས་ཀྱི་བར་དུ་ཆུད་པ་སྐུལ་ཏེ།
རྡོ་རྗེ་སེམས་དཔའི་རང་བཞིན་སོགས་སུ་རིམ་འགྱུར་ལ། ལྷ་མོ་རྣམས་ཀྱི་གླས་བསྐུལ་ནས་
ཡིག་འབྲུ་སོགས་རིམ་འགྱུར་གྱིས་འབྲས་བུ་རྡོ་རྗེ་འཛིན་པ་སྐུ་མདོག་ནག་པོ་རྒྱན་དང་ཕྱག་
མཚན་སོགས་ཡོངས་སུ་རྫོགས་པ་སྐྱིལ་སྒྲུང་ཕྱེད་པའི་གར་སྟབས་ཀྱིས་རོའི་གདན་ལ་
བཞུགས་པར་བསམ།
དེ་ནས་ལས་རྒྱལ་མཆོག་ལ། མཉམ་བཞག་གི་རྣལ་འབྱོར་ནི་དེ་ནས་ལྷ་ཐམས་ཅད་ཀྱི་
ཐུགས་ཀར་པད་ཉི་ལ་རང་རང་གི་ས་བོན་དང་། ཕྱག་མཚན་ལས་སྐྱེས་པའི་ཡེ་ཤེས་སེམས་
དཔའ་དམར་པོ། དེའི་ཐུགས་ཀར་རིམ་པ་ལྟར་ཧཱྃ་ཨཾ་སོགས་བཅུ་ལས་འོད་འཕྲོས་ཡེ་ཤེས་
འཁོར་ལོ་སྐུལ་བ་དང༌། རང་ལས་འོད་ཟེར་འཕྲོས་པས་དབང་གི་ལྷ་སྤྱན་དྲངས། མཆོད་བསྟོད་
བྱས་ནས་དབང་ཞུ་ཞིང་། བསང་སྦྱང་དང་ཤ་ལྔ་ཡེ་ཤེས་ལྔའི་རང་བཞིན་གྱི་སྟེང་དུ་ཨཱ་ལི་ཀཱ་
ལི་ལས་འོད་འཕྲོས་དཔའ་བོ་དང་མཁའ་འགྲོ་སྤྱན་དྲངས་ཏེ་སྟེང་དུ་ལྷ་ཡབ་ཡུམ་སྙོམས་
འཇུག་མཛད་པའི་བྱང་སེམས་དཀར་དམར་དུ་ཞུ་བདུད་རྩི་དྲི་རོ་ཕུན་སུམ་ཚོགས་པར་གྱུར་པ་
ཨོཾ་ཨཱཿཧཱུྃ་ཞེས་པས་མྱངས་ཏེ། བདག་ཉིད་སངས་རྒྱས་ཐམས་ཅད་ཀྱི་བདུད་རྩིའི་རང་བཞིན་
འོད་དཔག་མེད་དུ་མོས་ནས། ཨོཾ་སརྦ་ཏ་ཐཱ་ག་ཏ་ཨ་མྲ་ཏ་བཛྲ་སྭ་བྷཱ་ཝ་ཨཱད་མ་ཀོ་ཧཾ། ཞེས་
པས་ང་རྒྱལ་བཟུང་ངོ༌། །
རང་གི་སྙིང་ཁའི་ཧཱུཾ་ལས་གོ་རཱི་ལ་སོགས་པའི་མཆོད་པའི་ལྷ་མོ་བརྒྱད་སྤྲོས་ཏེ་དེ་དག་
ལ་མཆོད་བསྟོད་བྱེད། བདག་ཉིད་དོན་གྲུབ་དང་རིན་འབྱུང་གི་རང་བཞིན་དུ་མོས་པ་དང༌།
རྟེན་བརྟེན་པའི་དཀྱིལ་འཁོར་སྣང་ལ་རང་བཞིན་མེད་པ་མེ་ལོང་གི་གཟུགས་བརྙན་ལྟ་བུ་ལ་
སེམས་རྩེ་གཅིག་ཏུ་མཉམ་པར་བཞག་པ་སྟེ། དེ་ཡན་གྱིས་བསྐྱེད་རིམ་ཡང་རྫོགས།
-402-

སྔགས་ལ་འཇུག་པའི་སྒོ། ༡༠༠༽
རྫོགས་རིམ་དེ་ནས་ལྷ་མོ་རྣམས་བདག་ཉིད་ལ་རང་གནས་སུ་བསྡུས་ཏེ། ལུས་རྣམ་སྣང་གི་
ཆོས་དང་ལྡན་པར་བྱས་ལ། རླུང་ངལ་གསོ་སྟེ་རང་གི་ལུས་ཀྱི་དབུས་ན།